cyanic-selkie/wikianc huggingface dataset:
Պիցունդայի մայր տաճար
Պատմություն
Ըստ 17-րդ դարի ֆրանսիացի ճանապարհորդ Ժան Շարդենի՝ ով ապրում է Պիցունդայում, տարեկան գոնե մեկ անգամ պետք է այցելի այս տաճար ։ Տաճարը վերակառուցվել է 1869 թվականին, երբ Աբխազիան Ռուսական կայսրության մաս էր կազմում։
Պիցունդայի մայր տաճարը խաչաձև գմբեթով երեք խորաններից կազմված եկեղեցի է։ Տաճարը հատկապես աչքի է ընկնում իր տպավորիչ մեծ չափերով։ Պիցունդայի մայր տաճարը հասնում է մինչև 29 մետր բարձրության՝ ներառյալ գմբեթը։ Այն ունի 37 մետր երկարություն և 25 մետր լայնություն։ Պատերի հաստությունը կազմում է 1,5 մետր։
Կառույցը հենված է ծանր սալերի գորշ ավազաքարի վրա, պատերը կառուցված են քարերից և աղյուսից, որը բնութագրական է բյուզանդական ճարտարապետությանը։ Տաճարը պարունակում է 13-16-րդ դարերի վրացական և բյուզանդական գեղանկարչության հետքեր և որմնանկարներ։
Արտաքին հղումներ
Կատեգորիա:Վրաց ուղղափառ եկեղեցու վանքեր և եկեղեցիներ Կատեգորիա:Վրաստանի եկեղեցիներ
Կղինծվիսի (Քարելի շրջան)
Կղինծվիսի (ყინწვისი), գյուղ Վրաստանում։ Գտնվում է Շիդա Քարթլի մարզի Քարելի շրջանում ։
Դիրք
Գտնվում է ծովի մակարդակից 730 մետր բարձրության վրա։ Շրջկենտրոն Քարելից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 205 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Բերան
Բերան (հայտնի է որպես բերանի խոռոչ, cavum oris ), կենդանինեի անատոմիայում անցք է, որի միջոցով կենդանիները սնունդ են ընդունում և արձակում են վոկալ ձայներ։ Անցքին հաջորդում է բերանի խոռոչը, որը գտնվում է աղեստամոքսային տրակտի վերին ծայրում, որը դրսից սահմանափակվում է շրթունքներով, իսկ ներսից՝ ըմպանով և բարձրակարգ կենդանիների մոտ պարունակում է լեզու և ատամներ ։ Այդ խոռոչը հայտնի է նաև որպես այտային խոռոչ (լատիներեն bucca «այտ» բառից) ։ Արտաքինից բերանը կարող է ունենալ տարբեր ձևեր։ Մարդու մոտ այն շրջափակված է շրթունքներով, թռչունների մոտ ունի կտուցի ձև։ Բերանը մասնակցում է ոչ միայն մարսողության, այլև շնչառության գործընթացին։ Բերանի շարժումներն իրականացվում են մկանների միջոցով, ինչը թույլ է տալիս իրականացնել բերանի խոռոչի բոլոր կարևոր գործառույթները։
Կենդանիների որոշ տիպեր, այդ թվում նաև ողնաշարավորները, ունեն լիարժեք մարսողական համակարգ, որը սկսվում է բերանով և ավարտվում հետանցքով։ Օրգանիզմի սաղմնային փուլում բերանի հայտնվելը չափանիշ է, որն օգտագործվում է կենդանիներին առաջնաբերանայինների ու երկրորդաբերանայինների դասակարգման համար։
Ծամող ապարատ
Բերանի խոռոչում սննդի մեխանիկական մշակումը ապահովում է ծամելու միջոցով, որի հիմքում ընկած է ստորին ծնոտի պարբերական շարժումները վերինի նկատմամբ։ Ծամման գործընթացի համար պատասխանատու է ծամող ապարատը, որը կազմված է ծնոտներից, որտեղ դասավորված են ատամները և մկանները, որոնք շարժում են ստորին ծնոտը։ Այս գործընթացում ակտիվ դեր է խաղում նաև լեզուն։
Բերանի այլ գործառույթներ
Արևադարձային գոտիներում բնակվող կոկորդիլոսները կարող են հատուկ բացել բերանը, որպեսզի հովացնեն այն բերանի լորձաթաղանթից գոլորշիացման շնորհիվ ։ Որոշ կաթնասուններ բերանով կատարվող շնչառությունն օգտագործում են ջերմակարգավորման համար, որովհետև դա մեծացնում է ջրի գոլորշիացումը թոքերի, լեզվի ու բերանի խոնավ մակերևույթներից։ Թռչունները նույնպես գերտաքացումից խուսափում են երախը շարժելու միջոցով՝ թևերը թափահարելով երախի կոկորդի մոտ, կաթնասունների շնչառության նման ։ Որո կենդանիներ իրենց բերանն օգտագործում են սպառնալիքի ցուցադրման համար։ Նրանք կարող են լայն բացել իրենց երախը՝ ցուցադրելով իրենց ատամներն ու բերանի լորձաթաղանթի գույնը։ Այդ «նշանը» պոտենցիալ հակառակորդին հնարավորություն է տալիս գնահատել վտանգի աստիճանն ու կրճատել ուղղակի բախման հավանականությունը ։
Թռչունների շատ տեսակներ բաց կտուցն օգտագործում են որպես վախի կամ վտանգի դրսևորում։ Որոշ թռչուններ այդ էֆեկտն ուժեղացնում են ֆշշոցով կամ խորը շնչառությամբ, մյուսները՝ կտուցով կափկափում ։
Կենդանիները բերանը կարող են օգտագործել նաև որպես հաղորդակցման համար ձայների արտաբերման գործիք։ Ձայներ արտաբերելու համար թոքերից դուրս եկող օդն անցնում է ձայնալարերի միջով կոկորդում։ Մարդկանց մոտ կոկորդը, փափուկ և կոշտ քիմքերը, ալվեոլային ելունդը, լեզուն, ատամներն ու շրթունքները կոչվում են արտիկուլյատորներ և որոշակի դեր են կատարում խոսքի ձևավորման մեջ։ Մյուս ալտիկուլյատորների նկատմամբ լեզվի դիրքի փոփոխությունը կամ շրթունքների շարժումը տարբեր կերպ սահմանափակում են թոքերից դուրս եկող օդի հոսանքը՝ առաջացնելով տարբեր ձայներ ։ Գորտերի ձայնային ապարատը թույլ է տալիս ուժեղացնել ձայնը՝ օգտագործելով կոկորդի մոտ տեղակայված պարկիկները։ Գորտերի ձայնային պարկերը կարող են հանդես գալ որպես ռեզոնատոր ձայնն արտաքին միջավայր փոխանցելու համար ։ Թռչունների երգեցողությունն ստեղծվում է շնչափողի հիմքի մոտ տեղակայված ձանային օրգանի՝ սիրինքսի վրայով անցնող օդի հոսանքով։ Յուրաքանչյուր դայլայլի համար թռչունը բացում և փակում է կտուցը, որը կարող է շարժվել և նպաստել ռեզոնանսին ։
Զոնդյան նեղուց
Զոնդյան նեղուց (Selat Sunda, Selat Sunda), նեղուց Ինդոնեզիայում, Սումատրա և Ճավա կղզիների միջև։ Ճավայի ծովը միացնում է Հնդկական օվկիանոսին։ Երկարությունը 130 կմ է, նվազագույն լայնությունը 26 կմ, նվազագույն խորությունը նավուղում՝ 28 մ։ Զոնդյան նեղուցում է գտնվում Կրակատաու հրաբուխը ։
Ծանոթագրություններ
Կատեգորիա:Ինդոնեզիայի նեղուցներ Կատեգորիա:Խաղաղ օվկիանոսի նեղուցներ Կատեգորիա:Հնդկական օվկիանոսի նեղուցներ Կատեգորիա:Ճավայի ծով
Մելքոնով-Եզեկովի եկամտաբեր տուն
Պատմություն
Եկամտաբեր տան շինարարության հետ կապված է քաղաքային մի առասպել ձիաբույծ Կարապետ Չեռնովի և բրդավաճառ Գաբրիել Մելքոնով-Եզեկովի վեճի մասին։ Պարզելու համար, թե նրանցից ով է ավելի հարուստ, վաճառականները որոշել էին դեմ-դիմաց կառուցել երկու եկամտաբեր տուն Բոլշայա Սադովայա փողոցի և Մեծ պողոտայի (Վորոշիլովյան պողոտայի այն ժամանակվա անվանումը) խաչմերուկում։ Վեճում հաղթելու էր նա, ում տունն ավելի շքեղ կլիներ։ Նախ եկամտային տներն ունեին երեքական հարկ, սակայն, երբ XX դարի սկզբին Ռոստովում սկսվեց շինարարական բումը, երկու վաճառականներն էլ որոշեցին տները դարձնել հինգհարկանի։ Ի վերջո, Մելքոնով-Եզեկովի տան գմբեթը մի քանի մետր բարձր դուրս եկավ։ Գմբեթի վրա նոր բան կառուցել Չեռնովը չէր կարող, և այդ ժամանակ նրա տան տանիքին տեղադրվեցին սյուներ։ Այդ առանձնահատկության պատճառով քաղաքացիները նրա տունն անվանեցին «հենարանների վրա սյուներով տուն»։
Երկու տներն էլ կառուցվել են էկլեկտիզմի ոճով և զարդարվել ծեփակերտ նախշերով, բազմաթիվ սյուներով, կարիատիդներով և նախամուտքերով։ Ճարտարապետական մենամարտը տևել է շուրջ 15 տարի։
Մելքոնով-Եզեկովի եկամտաբեր տունը վերակառուցվել է XX դարի սկզբին մոդեռն ոճով և կահավորությամբ Քաղաքային դումայի շենքից հետո համարվել է երկրորդը Ռոստովում։ Շենքում գտնվել է Ռոստովի հասարակական ակումբը։ 1914 թվականին, հյուրախաղերի ժամանակ, այս շենքում ելույթ է ունեցել ռուս սիմվոլիստ բանաստեղծ, թարգմանիչ Կոնստանտին Բալմոնտը։ Ռոստովի ակումբում նա դասախոսություն է կարդացել «Պոեզիան որպես կախարդանք» թեմայով։ Դոնի Ռոստովի հասարակական ակումբը եղել է քաղաքի մտավորականության հանգստի վայրը։ Նրա հաճախորդներն են եղել վարժարանների ուսուցիչները, երդվյալ ատենակալները, առևտրային հաստատությունների ծառայողները և այլն։
Խորհրդային տարիներին շենքի առաջին հարկում գործել է «Կոլիզեում» կինոթատրոնը, որի դահլիճում 1920-ական թվականներին հանդես է եկել բանաստեղծ Սերգեյ Եսենինը։ 1930-ական թվականներին այս շենքը զբաղեցրել են Ռոստովի ռադիոհեռարձակման և ռադիոֆիկացման Ազովյան-Սևծովյան կոմիտեն և «Ուդառնիկ» կինոթատրոնը։ Առաջին հարկում նաև գործել են խանութներ, վերին հարկերում բնակարաններ էին։
Հայրենական մեծ պատերազմի ժամանակ Մելքոնով-Եզեկովի տան վրա ավիառումբ է ընկել՝ մասնակի ավերելով շենքը։ Առաջացած հրդեհը վերջնականապես ոչնչացրել է շենքը։
Պատերազմից հետո շենքի մնացորդները հավաքվել են, մնացած աղյուսն օգտագործվել է նույն տեղում «Ռոստովածուխ» ձեռնարկության բնակելի շենքը կառուցելու ժամանակ։ Նոր շենքը կառուցվել է ստալինյան ամպիրի ոճով։ 1953 թվականից մինչև 2000-ականների սկիզբը շենքում գործում էր «Բուրեվեստնիկ» կինոթատրոնը։ Այժմ այս շենքում գործում է Հարավային դաշնային օկրուգում ՌԴ նախագահի լիազոր ներկայացուցչի աշխատակազմը։
Ծանոթագրություններ
Կատեգորիա:Դոնի Ռոստովի շենքեր և կառույցներ
Շաբակ
Շաբակ կամ (Շին-Բետ (שב"כ, հապավումը שירות הביטחון הכללי, Շերուտ հա-Բիտահոն հա-Կլալի), Իսրայելի ընդհանուր անվտանգության ծառայություն։
Շին-Բետը իրենից ներկայացնում է Իսրայելի հատուկ ծառայությունների համակարգ, որն զբաղվում է հակահետախուզական գործունեությամբ և ներքին անվտանգության ապահովմամբ։ Իր գործառույթներով համեմատելի է ՀԴԲ-ի և ԱԴԾ-ի հետ։ Այն անմիջականորեն ենթարկվում է Իսրայելի վարչապետին։
Շին-Բեթի գործառույթները Իսրայելում կարելի է բաժանել երեք կատեգորիաների`պայքար ընդհանուր առմամբ օտարերկրացիների դեմ, պաղեստինյան արաբների դեմ և Իսրայելի քաղաքացիների դեմ։ Գործում է Քնեսեթի կողմից 2002 թվականի փետրվարի 21-ին ընդունված օրենքի հիման վրա ։
Պատմություն
Ընդհանուր անվտանգության և հակահետախուզության ծառայությունը (այնուհետև Իսրայելի Ընդհանուր անվտանգության ծառայություն) ստեղծվել է 1848 թվականի հունիսի 30-ին Հագանայի Շայ (Շերուտեդիոտ), անվտանգության ծառայության բազայի վրա ։ Շաբակի հիմնադիրն ու առաջին ղեկավարը Իսսեր Հարելն էր, նրա տեղակալը` Յոսեֆ Իսրայելը, Պաշտպանության նախարարությունից։ Առաջին երկու տարին անվտանգության ծառայությունը գործում էր զինված ուժերի կազմում և նրա ղեկավարը ստացավ փոխգնդապետի կոչում ։ Այնուհետև Շաբակն անցավ վարչապետի ենթակայության ներքո։
1949 թվականին Հարելը հրամայեց բացահայտել կոմկուսի այն անդամներին, որոնք վարձվել էին ռազմական գործարաններում լուսանկարելու ակտիվիստներին և գաղտնալսելու նրանց խոսակցությունները։ Միաժամանակ նա ծառայությունից ազատեց ձախ կուսակցությունների անդամներին, մասնավորապես հատուկ օպերացիաների բաժնի պետ Հերշոն Ռաբինովիչին, որը Հարելի կարծիքով բացահայտում էր ծառայության բոլոր գաղտնիքները ՄԱՊԱՄ-ի իր կուսակից ընկերներին ։
1950-ական թվականներին Շաբակն ակտիվորեն աշխատում էր Լեխիի աջ արմատականների դեմ, բայց նրա ջանքերը երկրի ներսում առավելապես ուղղված էին ՄԱՊԱՄ կուսակցության ձախ ակտիվիստների դեմ, որոնց Իսսեր Հարելը կասկածում էր կոմունիստական երկրների օգտին լրտեսության մեջ։
1952 թվականին Հարելը նշանակվեց «Մոսադի» արտաքին հետախուզության տնօրեն Ռեուվեն Շիլոախի փոխարեն։ Միաժամանակ նա ղեկավարում էր «Վարաշ» հետախուզական ծառայությունների ղեկավարների կոմիտեն և փաստորեն դարձել էր Իսրայելի բոլոր հատուկ ծառայությունների ղեկավարը։ Վարչապետ Դավիդ բեն Գուրիոնը նրան անվանում էր «մեմունէ» (պատասխանատու)։ Մինչև 1963 թվականը «Շաբակի» ղեկավարի նշանակումը զուտ ձևական բնույթ էր կրում, քանի որ ամբողջ աշխատանքը վերահսկում էր Հարելը և բոլոր աշխատակիցները ենթարկվում էին նրան։
1950 թվականին ձերբակալվեցին երեք զինծառայող Լեհաստանի օգտին լրտեսության մեղադրանքով, 1956 թվականին, խորհրդային գործակալ Զեև Ավինը Արտաքին գործերի նախարարությունից, 1960 թվականին պրոֆեսոր, ֆիզիկոս Կուրտ Սիտան, ով աշխատել էր չեխոսլովակյան հետախուզության համար ։
1967 թվականից Շաբակը կրկնապատկեց իր ակտիվությունը Գազայի հատվածում, Իուդեում և Սամարիայում և Գոլանի բարձունքներներում, արաբ բնակչության կողմից ձեռնարկվող ահաբեկչական գործողությունները կանխելու նպատակով ։
1968 թվականի հուլիսի 22-ին պաղեստինյան ահաբեկիչների կողմից Ալժիրում «Էլ-Ալ» ինքնաթիռի առևանգման և Մյունխենի օլիմպիադայում իսրայելցի մարզիկների սպանությունից հետո 1972 թվականին Շաբակը «Սև սեպտեմբեր» կազմակերպության միջոցով ողջ աշխարհում ստեղծեց իր բաժանմունքները՝ արտերկրում իսրայելական կառույցները ահաբեկիչներից պաշտպանելու նպատակով ։
1983 թվականին Շաբակը բացահայտեց խոշոր խորհրդային լրտես Մարկուս Կլինբերգին, որին հավաքագրել էին դեռևս Երկրորդ համաշխարհային պատերազմի ժամանակ։ Կլինբերգը խորհրդային հետախուզությանը նյութեր էր տրամադրում Նես Ցիոնայի գաղտնի ինստիտուտի վերաբերյալ, որը զբաղվում էր մասսայական ոչնչացման զենքի պրոբլեմներով ։
2002 թվականի սեպտեմբերին Անվտանգության ծառայությունը բացահայտեց իսրայելցիների 11 հոգանոց խումբ, Իսրայելի պաշտպանության բանակի փոխգնդապետի գլխավորությամբ, որը լրտեսություն էր անում Հեզբոլլահի օգտին։ Սպան լիբանանյան ահաբեկիչներին է տրամադրել Իսրայելի հյուսիսային մասի քարտեզներ՝ նշելով զորքերի տեղակայման վայրերը, ինչպես նաև տեղեկատվություն երկրի հյուսիսային սահմանի երկայնքով նախապատրաստվող գործողությունների ու զորավարժությունների մասին։ Փոխարենը նա Հզբոլլահից ստանում էր 100 հազար դոլարի չափով գումար և թմրանյութեր ։
2005 թվականի դեկտեմբերի 12-ին Շաբակը ձերբակալեց Գալիլեայի Ֆասուտա բնակավայրի նախկին խորհրդի նախագահ 58-ամյա Ջիրիս Ջիրիսին։ Հետաքննությամբ պարզվեց, որ Ջիրիսը 2004 թվականին հավաքագրվել է իրանական հետախուզության կողմից, Իսրայելի դեմ լրտեսություն կատարելու նպատակով։ Իրանում հույս ունեին, որ Ջիրիսը կարող էր դառնալ Քնեսեթի անդամ և թույլտվություն կստանա տեղյակ լինելու հետախուզությանը հետաքրքրող տեղեկությունների ։
Կառուցվածք
BBC-ի տվյալներով՝ Շաբակը բաղկացած է երեք ստորաբաժանումներից
Քննադատություն
Շաբակը քննադատվում է հարցաքննությունների ժամանակ տեղ գտած և ապացուցված խոշտանգումների և մահացության դեպքերի համար ։ Խոշտանգումների կիրառման մասին մեղադրանքները պարբերաբար հնչում են, ընդ որում ոչ միայն արաբական կողմից, այլ նաև իսրայելական կազմակերպություններից ։ Խոշտանգումների և վատ վերաբերմունքի համար Շաբակին մեղադրում են ոչ միայն «ձախ», այլև «աջ» արմատականները, որոնց կարծիքով Շաբակը հնարում էր գոյություն չունեցող դավադրություններ ։
Երթուղի համար 300
1984 թվականի ապրիլին խոշոր սկանդալ տեղի ունեցավ կապված «Շաբակ»-ի աշխատակիցների կողմից կալանավորված պաղեստինցի ահաբեկիչների սպանության գործի հետ։
Իցհակ Ռաբինի սպանություն
Բացի այդ, անվտանգության ծառայությունը չկանխեց Իսրայելի վարչապետ Իցհակ Ռաբինի սպանությունը աջ ահաբեկիչ, Իգալ Ամիրի կողմից 1995 թվականի նոյեմբերի 4-ին, այն բանի համար, որ իր ղեկավար Կարմի Գիլոնը ազատվել էր աշխատանքից։ Երկրի բարձրագույն պաշտոնյաների պաշտպանության համար պատասխանատու Շաբակի համար սա դարձավ ամենաամոթաբեր էջը ծառայության ողջ պատմության ընթացքում։ «Շաբակի» ղեկավարությունը տարածեց միայնակ ահաբեկչի տարբերակը, որի գործողությունները կանխատեսել անհնար էր, սակայն կան բազմաթիվ վկայություններ, որ ոստիկանությունը և հատուկ ծառայությունները ահազանգեր էին ստացել Իգալ Ամիրի մտադրությունների մասին, բայց ինչ-ինչ պատճառներով դրանք անուշադրության էին մատնել։ Սրա հետ կապված Իսրայելում առաջ քաշվեցին մի շարք տարբերակներ դավադրության վերաբերյալ, որի ենթադրյալ մասնակիցները «ծածուկ ձևով» օգտագործել էին Իգալ Ամիրին   ։
Արտաքին հղումներ
Կատեգորիա:Շաբակ Կատեգորիա:Իսրայելի հատուկ ծառայություններ
Նովոկարազիրիկովո
Նովոկարազիրիկովո (Новокаразириково, Яңы Ҡарайерек), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չեկմագուշևսկի շրջանի բնակավայրեր
Եվրատեսիլ 1973 երգի մրցույթ
Ծանոթագրություններ
Կատեգորիա:Եվրատեսիլ 1973 երգի մրցույթ Կատեգորիա:1973 Լյուքսեմբուրգում
(7693) Հոշիտակուհայի
(7693) Հոշիտակուհայի (Hoshitakuhai), աստերոիդ աստերոիդների հիմնական գոտում։ Հայտնաբերվել է 1982 թվականի նոյեմբերի 20-ին Ցուտոմու Սեկիի կողմից Գեյսեյում ։
Միջին հեռավորությունը Արեգակից կազմում է 2,624505 ա. մ., առավելագույնը մոտենում է 2,1866 ա. մ. հեռավորության վրա և հեռանում 3,0624 ա. մ. ։ Արեգակի շուրջ մեկ ամբողջական պտույտ է կատարում 1552,99 երկրային օրվա ընթացքում, իր ուղեծրով շարժվելով միջինում 0,23181 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,81° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վելիկոե (գյուղ, Վիժնիցայի շրջան)
Վելիկոե (Велике), գյուղ Ուկրաինայի Չեռնովցիի մարզի Վիժնիցայի շրջանում։
Երեմիա
Երեմիա, «մեծ մարգարեներից» երկրորդը հուդայականության մեջ։
Վելիկոե (գյուղ, Վիժնիցայի շրջան)
2001 թվականի տվյալներով Վելիկոե գյուղում բնակվում էր 632 մարդ։
Երեմիա
Կենսագրություն
Երեմիայի մարգարեությունը նվիրված է Հուդայի թագավորության քաղաքական դրությանը։ Հաշվի առնելով Բաբելոնի հզորությունը՝ խաղաղություն է քարոզել այդ պետության հետ, որի համար հալածվել է, իսկ Հուդայի թագավորության անկումից հետո, մ․թ․ա․ 586 թվականին բռնությամբ տարվել է Եգիպտոս։ Երեմիան նվիրվածություն է քարոզել Եհովային։ Կանխատեսել է Հուդայի ազատագրումը և ժողովրդի վերադարձը հայրենիք։ Երեմիան հին կտակարանի գրքի հեղինակ է, որ կրում է «Երեմիայի մարգարեություն» անունը։ Վերջինս կարևոր սկզբնաղբյուր է մ․թ․ա․ VII-VI դարերում Մերձավոր Արևելքի պատմության ուսումնասիրության համար։ «Երեմիաի մարգարեությունում» հիշատակվում են նաև «Արարատի» և «Ասքանազի» թագավորությունները, որոնց հեղինակը պատերազմի է կոչում ընդդեմ Բաբելոնի։ Համարվում է հին կտակարանի գրքերից մեկի՝ «Ողբ Երեմիաի» հեղինակը։
Վելիկոե (գյուղ, Վիժնիցայի շրջան)
Արտաքին հղումներ
Կատեգորիա:Ուկրաինայի Չեռնովցիի մարզի Վիժնիցայի շրջանի բնակավայրեր Կատեգորիա:Ուկրաինայի գյուղեր
Երեմիա
Ծանոթագրություններ
Կատեգորիա:Հուդայականություն
Հայկական մշակույթի ժամանակաշրջան
Հայկական մշակույթի ժամանակաշրջան (Сезон армянской культуры), տարբեր թեմատիկ միջոցառումների ամենամյա շարք, որի նպատակն է տարբեր կատեգորիաների մարդկանց համար նախատեսված բազմաժանր միջոցառումների միջոցով մասնակիցներին ծանոթացնել հայկական մշակույթին   ։
Հայկական մշակույթի ժամանակաշրջանը կազմակերպվում է DUDUKIST նախագծի և Մոսկվայի հայկական թանգարանի կողմից ։
Պատմություն
2019 թվականին Հայկական մշակույթի ժամանակաշրջանն անցկացվել է Մոսկվայում սեպտեմբերի 15-ից դեկտեմբերի 8-ը։ Սեզոնի ընթացքում անցկացվել են ավելի քան 40 միջոցառումներ՝ համերգներ, ուսումնական դասախոսություններ, ինտերակտիվ համերգներ երեխաների համար, խոհարարական, երաժշտության և արվեստի վարպետության դասեր ։
Երաժշտական ​​շարք
Միջոցառումների երաժշտական ​​շարքի շրջանակում ակուստիկ համերգները անկացվում են Սերգեյ Պրոկոֆևի թանգարանում, որի շրջանակում մասնակիցները իրենց համար ընտրում են համերգի տասներկու ձևաչափից ցանկացածը՝ «Դուդուկ և երգեհոն»՝ մենակատար Մարտին Ղազարյան, «Հայաստանի ձայները»՝ Թամզարա խումբ, «Դուդուկը դասական երաժշտության մեջ»՝ Խոսրով Մանուկյան, «Սերունդների հաջորդակություն»՝ Արմեն Հովհաննիսյան և Իսկուհի Կարապետյան, «Մոսկվայի հայ վիրտուոզներ»՝ Նոյան լարային  քառյակ, «Դարերի երաժշտություն»՝ Գեղամ Օհանյանի անվան ժողովրդական երաժշտության համույթ, Ջիվան Գասպարյան Կրտսեր՝ ռուսական լարային անսամբլի, դուդուկի անսամբլ, «Դուդուկ և ձայն»՝ Արտեմ Տեր-Հովհաննիսյան և Աննա Ավակյան, «Էթնիկ երաժշտություն»՝ Պրայագ խումբ, «Էթնո-ջազ»՝ Հարություն Խաչատրյան և լավագույն ջազ երաժիշտներ, համերգների շարքն ավարտվում է «Ռուսաստանը և Հայաստանը լավագույն ընկերներ են» ծրագրով Վալերի Սեմին, Մարինա Սելիվանովա և այլք  ։
Մանկական շարք
«Սպիտակ ամպեր» մշակութային կենտրոնում մանկական միջոցառումների շրջափուլի շրջանակում մասնակից երեխաները խաղային ձևով սովորում են հայկական ժողովրդական և դասական երաժշտություն՝ համերգների ժամանակ կարող են շարժվել, պարել, երգել, ծանոթանալ գործիքներին և շփվել  երաժիշտների հետ։ Համերգները ներկայացնում են երկու անսամբլներ՝ «Նոյան» լարային քառյակը և «Գեղամ Օհանյանի» անվան հայկական ժողովրդական երաժշտության անսամբլը։ Համերգներն անցկացվում են «Սպիտակ ամպեր» մշակութային կենտրոնում ։
Վարպետության դասեր
Ուսումնական միջոցառումների շարքի շրջանակներում անցկացվում են մի շարք վարպետության դասեր՝ երաժշտական, գեղարվեստական ​​և խոհարարական։ Վարպետության դասի շրջանակում ժողովրդական գործիքներ նվագելիս յուրաքանչյուր մասնակից ունի իր գործիքը, որի վրա կարող է մի պարզ մեղեդի նվագել պրոֆեսիոնալ մանկավարժի ղեկավարությամբ (մանկավարժներ՝ Արմեն Հովհաննիսյան՝ դուդուկ, Հենրի Ղուկասյան՝ դհոլ, Իսկուհի Կարապետյան՝ քանոն)։
«Հայաստանը գույներով» արվեստի վարպետության դասերի շարքի շրջանակում, որը բաղկացած է 4 փուլից, մասնակիցները՝ պրոֆեսիոնալ նկարիչ Էմիլ Աբրահամյանի գլխավորությամբ, կտավի վրա նկարում են Հայաստանի տեսարաններով նկարներ՝ ակրիլային ներկերով ։
Եվրատեսիլ 1972 երգի մրցույթ
«Եվրատեսիլ 1972 երգի մրցույթը» դարձել է Եվրատեսիլի 17-րդ մրցույթը և տեղի է ունեցել 1972 թվականի մարտի 25-ին Մեծ Բրիտանիայի քաղաք Էդինբուրգի Usher Hall-ում։ Մրցույթի ազգային հեռարձակող կազմակերպությունը եղել է British Broadcasting Corporation (BBC)։
Հայկական մշակույթի ժամանակաշրջան
Վարպետության դասեր
Խոհարարական վարպետության դասերը՝ պրոֆեսիոնալ խոհարարներ Կասիմ Էրիստովի և Ալվարդ Բաղդասարյանի գլխավորությամբ, անցկացվում են հատուկ կահավորված LIVE Kitchen ստուդիայում։ Վարպետության դասի շրջանակներում յուրաքանչյուր մասնակից պատրաստում է հայկական խոհանոցի երեք ուտեստ ։
Եվրատեսիլ 1972 երգի մրցույթ
Հղումներ
Կատեգորիա:Եվրատեսիլ 1972 երգի մրցույթ Կատեգորիա:1972 Միացյալ Թագավորությունում
Հայկական մշակույթի ժամանակաշրջան
Ուսումնական դասախոսություններ
Ուսումնական դասախոսություններն անցկացվում են Լազարևների պատմական առանձնատանը, որտեղ այժմ տեղակայված է Հայաստանի դեսպանությունը։ Մարիա Սահինովան երկու հանդիպում է անցկացնում՝ «Հայաստան. երկիր, որը զարմացնում է նույնիսկ փորձված զբոսաշրջիկներին» և «Գինու հեղափոխություն Հայաստանում՝ ինչ համտեսել, ինչ խմել և ինչ դիտել», որն ուղեկցվում է համտեսով։ Պատմաբան Ալեքսանդր Չերեմինը դասախոսություն է անցկացնում «Հայաստանի պատմություն հնագույն ժամանակներից մինչև մեր օրերը՝ իրադարձություններ և մարդիկ» ։
Արտաքին հղումներ
Կատեգորիա:Հայկական մշակույթ Կատեգորիա:Ռուսաստանի փառատոններ
Բուտան (Մալաթիայի գավառ)
Բնակչություն
XX դարի սկզբին ուներ 40 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Կղորուղի
Դիրք
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 9 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Արմեն Մելիքբեկյան
Արմեն Խաչատուրի Մելիքբեկյան, լրագրող, գրաքննադատ, բանասիրական գիտությունների թեկնածու , 2019 թվականի դեկտեմբերի 23-ին ընտրվել է Հայաստանի ֆուտբոլի ֆեդերացիայի նախագահ ։
Կենսագրություն
Արմեն Մելիքբեկյանը ծնվել է Երևանում 1980 թվականի մայիսի 10-ին։ 1997-2002 թվականներին սովորել է Երևանի Վալերի Բրյուսովի անվան պետական լեզվահասարակագիտական համալսարանում, որից հետո՝ 2002-2005 թվականներին ուսումը շարունակել է նույն համալսարանի ասպիրանտուրայում։ Ասպիրանտուրան ավարտելուց հետո մինչև 2010 թվականը արտասահմանյան գրականություն է դասավանդել Երևանի Վալերի Բրյուսովի անվան պետական լեզվահասարակագիտական համալսարանում։
1999-2000 թվականներին եղել է Հայաստանի հանրային հեռուստաընկերության «Սպորտ» ստուդիայի թղթակից, 2001-2002 թվականներին՝ «Dailyfootball.com» » կայք-էջի խմբագիր, այնուհետև՝ 2001-2002 թվականներին եղել է «Footballtoday.ru» կայք-էջի գլխավոր խմբագիր։ Հայաստանի հանրային հեռուստաընկերությունում մարզական մեկնաբան և վերլուծաբան է աշխատել 2003-2013 թվականներին։ Նույն պաշտոնը զբաղեցրել է «Արմենիա» հեռուստաընկերությունում՝ 2013-2016 թվականներին։ Եղել է tert.am կայքի համահիմնադիր և համակարգող։ 2005-2008 թվականներին զբաղեցրել է Հայաստանի ֆուտբոլի ֆեդերացիայի գործադիր տնօրենի տեղակալի պաշտոնը։
2019 թվականի դեկտեմբերի 23-ին ընտրվել է Հայաստանի ֆուտբոլի ֆեդերացիայի նախագահ ։
Արտաքին հղումներ
Կատեգորիա:1980 ծնունդներ Կատեգորիա:Մայիսի 10 ծնունդներ Կատեգորիա:Հայաստանի ֆուտբոլի ֆեդերացիայի նախագահներ Կատեգորիա:Բանասիրական գիտությունների թեկնածուներ Կատեգորիա:Հայ լրագրողներ Կատեգորիա:Հայ գրաքննադատներ
Կոքսաքիմիական արդյունաբերություն
Կոքսաքիմիական արդյունաբերություն, ծանր արդյունաբերության ճյուղ, կոքսացման մեթոդով քարածուխ է մշակում։ Արտադրում է կոքս, կոքսագազ և քիմիական նյութեր։
Պատմություն
Կոքսի օգտագործմամբ թուջի առաջին հալվածքը (առանց փայտածխի ավելացման) ստացվել է 1735 թվականին, Մեծ Բրիտանիայում։ Կոքսաքիմիական արդյունաբերությունը, որպես ինքնուրույն ճյուղ, ձևավորվել է 19-րդ դարի վերջին։ Ռուսաստանում կոքսի արդյունաբերական թողարկումը սկսվել է 19-րդ դարի 80-ական թվականներին, Դոնբասում։ Կոքսաքիմիական արդյունաբերությունը թույլ էր զարգացած, կոքսի պահանջարկի 20%-ը ներմուծվում էր։
Կոքսաքիմիական խոշոր ձեռնարկություններ
ԽՍՀՄ-ում գործում էին կոքսաքիմիական խոշոր ձեռնարկություններ (Մագնիտագորսկի, Կուզնեցկի, Նիժնի Տագիլի, Չելյաբինսկի, Կարագանդայի և այլն), ընդլայնվել է հումքի բազան։ (Յուրացվել են կոքսացման համար ածուխ արդյունահանող նոր հանքավայրեր. Կուզնեցկի, Կարագանդայի, Պեչորայի ածխավազանները, Տղվարչելի և Տղիբուլի ածխահանքերը։
Կոքսի արտադրությամբ և զարգացման մակարդակով ԽՍՀՄ Կոքսաքիմիական արդյունաբերությամբ առաջինն էր աշխարհում (1974 թվականին՝ 82, 6 միլիոն տոննա)։ Կոքսը ստացվում է հորիզոնական և ուղղահայաց վառարաններում, հիմնական արտադրական պրոցեսները լրիվ մեքենայացված են։
Մետալուրգիական և քիմիական ձեռնարկությունների հետ կոքսաքիմիական գործարանների զուգակցումն ապահովում է կոքսացման բոլոր նյութերի համալիր օգտագործումը։ Կոքսաքիմիական արդյունաբերությունը զարգացած է նաև Լեհաստանում, Չեխիայում, ԱՄՆ-ում, Գերմանիայում, Ճապոնիայում, Մեծ Բրիտանիայում և Ֆրանսիայում։
Ստացում
Կոքս (Koks, coke), բարձր ամրությամբ արհեստական պինդ վառելանյութ է ստանում են իներտ միջավայրում (առանց օդի մուտքի) բնական վառելանյութերը կամ դրանց մշակման արգասիքները բարձր ջերմաստիճաններում (950-1050 °C) տաքացնելիս։
Կոքսագազը այրվող գազ է։ Ստացվում է քարածխի կոքսացման ընթացքում։ Պարունակում է միջին հաշվով 55-60% ջրածին, 20-30% մեթան, 5-7% ածխածնի օքսիդներ։ Այրման նվազագույն ջերմությունը՝ 17, 2-18,8 Մջ/մ3 (4100-4500 կկալ/մ3)։ Կիրառվում է որպես վառելանյութ՝ արդյունաբերական վառարաններում, կենցաղային գազամատակարարման համար և որպես ելային հումք քիմիական արդյունաբերության մեջ։ Շատ կարևոր է պինդ վառելանյութի փոխարկումը գազայինի, որն անվանվում է գազացում։ Հատուկ վառարաններում՝ գազագենորատորններում ածուխն այրվում է երկու հաջորդական ռեակցիաներով։ Սկզբից այն ամբողջովին այրվում է՝ առաջացնելով ածխածնի(4) օքսիդ՝
Ջրագազը ոչ միայն վառելանյութ է, այլ ելանյութ մեծ թվով օրգանական նյութեր ստանալու համար։
Շիկացաց ածխի շերտի միջով բարձրանալով վերև ածխածնի(4) օքիդը փոխարինվում է ածխածնի երկվալենտ օքսիդի՝
Ըստ հումքի տեսակի, տարբերում են՝
Քարածխակոքսի իրական հարաբերական խտությունը 1800-1950 կգ/մ3 է, միջին ծակոտկենությունը՝ 49-53 %, այրման ջերմությունը՝ մոտ 7000 կկալ/կգ, վառվող զանգվածինը՝ 8000 կկալ/կգ։ Վառվող զանգվածում ածխածնի պարունակությունը 96% ից բարձր է, ցնդող նյութերի ելքը 0, 8-1, 0% ։
Կիրառում
Քարածխակոքսը հիմնականում կիրառում են դոմնային պրոցեսում (դոմնային կոքս)՝ թուջ ձուլելու համար, որտեղ այն միաժամանակ վառելանյութ է և երկաթահանքի վերականգնիչ։ Քիչ քանակությամբ քարածխակոքս օգտագործում են ձուլարաններում, քիմիական արդյունաբերության մեջ, գունավոր մետալուրգիայում և այլուր։ էլեկտրոդային կպրակոքսը և նավթակոքսը, ի տարբերություն քարածխակոքսի, ունեն ածխածնի մեծ պարունակություն և հետևաբար ավելի փոքր մոխրայնություն (մինչև 0, 3%, նավթակոքսում՝ 0,8%)։ էլեկտրոդային կրակոքսն ստանում են քարածխի բարձրահալ կուպրը կոքսացնելով, նավթակոքսը՝ հեղուկ նավթամնացորդները և կուպրը կոքսացնելով։ Նավթակոքսն ստացվում է նաև նավթի թորման նյութերի կրեկինգից կամ ջերմային մշակմամբ։ Կիրառվում են էլեկտրոդների արտադրության մեջ։
Մինչև 100 °C տաքացնելիս բարդ օրգանական նյութերը, որոնք մտնում են քարածխի բաղադրության մեջ ենթարկվում են քիմիական փոփոխության։ Ածխից անջատվում են գազային և տարբեր հեղուկներ, իսկ վառառանւմ մնում է միայն կոքս, որը կազմում է վերցրաց քարածխի 60-70%։ Քանի որ բոլոր ցնդող նյութերը կոքսից հեռանում են այն այրվում է առանց բոցի ինչնլ էլ մետաղարտադրության գթրծընթացում նրան դարձնում է ավելի արժեքավոր։ Քիմիական արդյունաբերության համար շատ կարևոր հումք են հանդիսանում՝
Գրականություն
Կատեգորիա:Արդյունաբերություն
Իվան Կոստին
Իվան Ալեքսեյի Կոստին (Ко́стин Ива́н Алексе́евич, ), ռուս բանաստեղծ, գրող, ՌՍՖՍՀ մշակույթի վաստակավոր գործիչ, Կարելիայի մշակույթի վաստակավոր գործիչ ։
Կենսագրություն
Իվան Կոստինը ծնվել է 1931 թվականի նոյեմբերի 4-ին Կարելիայի ԻԽՍՀ Խաշեզերո գյուղում։ Հայրենական Մեծ պատերազմի սկզբում, երբ հայրը գնացել է բանակ, մահացել է մայրը։ Դաստիարակվել է մանկատանը։
Սեգեժայի արհեստագործական ուսումնարանում ստացել է խառատի մասնագիտություն ու մինչ բանակ զորակոչվելը աշխատել Սեգեժայի ցելյուլոզայի-թղթի գործարանում։
Ռազմաօդային ուժերում ծառայելուց հետո և բանակից զորացրվելուց հետո՝ 1954 թվականին, տեղափոխվել է Պետրոզավոդսկ, աշխատել որպես խառատ, քարտաշ։ Սովորել է երեկոյան դպրոցում և հեռակա կարգով ավարտել Մաքսիմ Գորկու անվան գրականության ինստիտուտը (եղել է բանաստեղծ Նիկոլայ Ռուբցովի համակուրսեցին)։ Ինստիտուտն ավարտելուց հետո Կարելիայի Գրողների միությունում աշխատել է որպես գրական խորհրդատու։ ԽՍՀՄ Գրողների միության անդամ է 1971 թվականից, ինչպես նաև անդամակցել է Լրագրողների միությանը։ Իվան Կոստինը նաև ղեկավարել է Կարելիայի գրողների միությանը կից գրական ստուդիան։
Թոշակի անցնելուն նախորդող մի քանի տարիների ընթացքում աշխատել է որպես Կարելիայի Գրողների միության պատասխանատու քարտուղար և «Север» քնարական ամսագրի բաժնի վարիչ։
Իվան Կոստինը (Արմաս Միշինի հետ համատեղ) հեղինակել է Կարելիայի Հանրապետության հիմնը։
Կարելիայի գրականության զարգացման գործում ունեցած ներդրումների համար Իվան Կոստինը պարգևատրվել է Կարելիայի ԻԽՍՀ մինիստրների խորհրդի պատվոգրով։ Արժանացել է Կարելիայի և Ռուսաստանի Դաշնության մշակույթի վաստակավոր գործչի տիտղոսների։ Պարգևատրվել է նաև Ռուսաստանի մշակույթի նախարարության Պուշկինի հոբելյանական մեդալով, ինչպես նաև Ժողովուրդների եղբայրության շքանշանով։
Իվան Կոստինը մահացել է 2015 թվականի հոկտեմբերի 28-ին Պետրոզավոդսկում։
Կոչումներ և պարգևներ
Իվան Կոստինն արժանացել է ԿԻԽՍՀ մինիստրների խորհրդի պատվոգրի, 2000 թվականին նրան շնորհվել է Ռուսաստանի Դաշնության մշակույթի վաստակավոր գործչի կոչում և Կարելիայի մշակույթի վաստակավոր գործչի կոչում։
Պարգևատրվել է ՌԴ մշակույթի նախարարության Պուշկինյան հոբելյանական մեդալով և Բարեկամության շքանշանով (2007) ։
2015 թվականի սեպտեմբերի 18-ին Իվան Կոստինին շնորհվել է Կարելիայի Հանրապետության ժողովրդական գրողի կոչում ։
Արտաքին հղումներ
Կատեգորիա:Ռուս գրողներ Կատեգորիա:Ռուս բանաստեղծներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:ԽՍՀՄ գրողների միության անդամներ Կատեգորիա:20-րդ դարի ռուս բանաստեղծներ Կատեգորիա:Բանաստեղծներ այբբենական կարգով
Յուկինա Կասիվա
Յուկինա Կասիվա (柏 幸奈), Ճապոնացի այդլ, երգչուհի, դերասան, Momoiro Clover և Nogizaka խմբերի նախկին անդամ ։
Կենսագրություն
Որպես երեխա դերասան նա նկարահանվել է այնպիսի ճապոնական հեռուստասերիալներում, ինչպիսիք են tokusou Sentai Dekaranger-ը, Garo-ն և Madan Senki Ryukendo-ն ։
2007 թվականին, 13 տարեկանում նա խաղացել է Նեգի Սփրինգֆիլդի անունով տղայի գլխավոր դերը հեռուստաֆիլմում, նույն անունով նկարահանվել է նաև անիմե ։
2008 թվականի նոյեմբերի 23-ին Յուկինա Քաշիվան միացել է Այկա Սասակիին և Աքարի Հայամիին (Stardust Promotion) աղջիկների խմբին ՝ Momoiro Clover- ին։ նույն ժամանակ խումբը հայտարարեց, որ շուտով կթողարկի իր առաջին սինգլը ։ Սակայն հաջորդ տարվա մարտի 9-ին Յուկինան արդեն հեռացավ խմբից ,, այդպես էլ չհասցրեց առաջին սինգլի նորամուտը նշել։
Հաջողությամբ անցնելով Nogizaka46-ի լսումները, 2011 թվականի օգոստոսի 21-ին Յուկինան դարձավ առաջին սերնդի մասնակից  ։
Արտաքին հղումներ
Կատեգորիա:Ճապոնացի այդլներ Կատեգորիա:Ճապոնացի երգչուհիներ Կատեգորիա:Ճապոնացի դերասանուհիներ
Ավդի (այլ կիրառումներ)
Ավդի, կարող է վերաբերել՝
Ավելինո (այլ կիրառումներ)
Ավելինո, կարող է վերաբերել՝
Հավատքի Աթանեսյան դավանանք
Հավատքի Աթանեսյան դավանանք (լատ.՝ Symbolum Quicumque), քրիստոնեական հավատքի դավանանք։
Գրվել է Աստվածաշունչ կանոնիկ մատյանի հիման վրա և ընդունվել վաղ քրիստոնեական եկեղեցու կողմից՝ ոչ միայն քրիստոնյաներին մոլորություններից հեռու պահելու, այլ նաև հերձված ուսմունքների դեմ արդյունավետ պայքարելու նպատակով։
Հեղինակություն
Վերագրվում է Աթանես Ալեքսանդրացուն (Աթանես Մեծ), որն ապրել է IV դարում և գրել հունարենով (այդտեղից էլ ծագել է նրա անունը), թեև 1642 թ.-ին հոլանդացի կալվինիստ Գ. Վոսսի կողմից կասկածի տակ է առնվել այն փաստը, որ այս դավանանքի հեղինակը Աթանես Ալեքսանդրացին է, և շատ գիտնականներ համամիտ էին Վոսսի հետ։ Աթանեսի հեղինակության դեմ խոսող փաստարկները մի քանիսն էին, որոնցից մեկն այն էր, որ դավանանքի հունարեն տեքստը բացակայում է։ Անհայտ է նաև դավանանքի ի հայտ գալու ճշգրիտ ժամանակը։ Ըստ մի շարք հետազոտողների այն թվագրվում է 430 թվականից ոչ շուտ։
Բովանդակություն
Դավանանքը պարունակում է վաղ քրիստոնեական եկեղեցու դարաշրջանում գոյություն ունեցող բազմաթիվ հերձվածությունների, գլխավորապես՝ արիոսականության, նեստորականության և մոնոֆիզիտության հերքում։
Հայերեն
1. Յուրաքանչյուր մարդ, ով ցանկանում է փրկված լինել, առաջին հերթին պետք է ունենա համընդհանուր քրիստոնեական հավատք։
2. Բայց նա, ով չի պահպանի այդ հավատքը ամբողջապես ու չկեղծված, անկասկած հավիտյան կորստի կմատնվի։
4. Եվ չենք շփոթում դեմքերը ու չենք մասնատում Աստվածության էությունը։
5. Նրանցից Հայրը մեկ անձնավորություն է, Որդին՝ ուրիշ, Սուրբ Հոգին՝ ուրիշ։
6. Բայց Հայրը, Որդին և Սուրբ Հոգին միասնական Աստվածություն են՝ համարժեք փառքի ու հավիտենական մեծության մեջ։
7. Ինչպիսին Հայրն է, այնպիսին էլ Որդին է, և այնպիսին էլ Սուրբ Հոգին է։
8. Հայրն արարված չէ, Որդին արարված չէ, և Սուրբ Հոգին արարված չէ։
9. Հայրն անսահման է, Որդին անսահման է, և Սուրբ Հոգին անսահման է։
10. Հայրը հավիտենական է, Որդին հավիտենական է, և Սուրբ Հոգին հավիտենական է։
12. Նույնպես էլ ոչ թե երեք չարարվածներ և երեք անսահմաններ, այլ մեկ չարարված և մեկ անսահման։
15. Ե՛վ Հայրն է Աստված, և՛ Որդին է Աստված, և՛ Սուրբ Հոգին է Աստված։
16. Բայց ոչ թե երեք աստվածներ, այլ մեկ Աստված։
17. Եվ ինչպես Հայրն է Տեր, այնպես էլ Որդին է Տեր, այնպես և Սուրբ Հոգին է Տեր։
18. Բայց ոչ թե երեք տերեր, այլ մեկ Տեր։
19. Ինչպես պահանջում է քրիստոնեական ճշմարտությունը, ընդունում ենք ամեն մի Անձին՝ որպես և՛ Աստված, և՛ Տեր։
20. Նույնպես համընդհանուր քրիստոնեական հավատքը մեզ արգելում է՝ անվանել երեք աստվածներ կամ երեք տերեր։
21. Հայրը ոչ մի բանից ստեղծված չէ, արարված չէ և ծնված էլ չէ։
23. Սուրբ Հոգին Հորից և Որդուց է, ստեղծված չէ, արարված չէ, և ծնված էլ չէ, բայց ուղարկված է։
25. Եվ այս Երրորդության մեջ ոչ մեկը մյուսից առաջ կամ հետո չէ, և ոչ մեկը մյուսից ավելի մեծ կամ զորավոր չէ։
26. Բոլոր երեք Դեմքերն էլ միանման հավիտենական և իրար հավասար են։
27. Այսպիսով, ամեն ինչում, ինչպես վերը նշվեց, պետք է երկրպագենք Միասնությանը Եռամեկության մեջ և Եռամեկությանը Միասնության մեջ։
28. Եվ ով ուզում է փրկված լինել, պետք է այսպես մտածի Երրորդության մասին։
29. Բացի դրանից հավիտենական փրկության համար անհրաժեշտ է անսասան կերպով հավատալ մեր Տեր Հիսուս Քրիստոսի մարմնավորմանը։
30. Քանզի ճշմարիտ հավատքն այն է, որ մենք հավատանք ու դավանենք մեր Տեր Հիսուս Քրիստոսին՝ որպես Աստծո Որդի, Աստված և Մարդ։
31. Նա Աստված է՝ ժամանակներից առաջ ծնված Հոր էությունից, և Մարդ՝ Իր ժամանակին ծնված կնոջից։
32. Կատարյալ Աստված և կատարյալ Մարդ՝ գիտակից հոգով ու մարդկային մարմնով։
33. Որպես Աստված՝ Հորը հավասար աստվածային բնությամբ, և որպես Մարդ՝ Հորից պակաս մարդկային բնությամբ ու Հորը ենթարկված։
34. Թեև Նա և՛ Աստված է, և՛ Մարդ, բայց ոչ թե երկու, այլ մեկ Քրիստոս։
36. Նա մեկ է, բայց ոչ թե աստվածային և մարդկային էությունները խառնվել են, այլ միաբանվել են մեկ Անձի մեջ։
37. Եվ ինչպես գիտակից հոգին ու մարմինը կազմում են մեկ մարդ, այնպես էլ Աստված և Մարդը կազմում են մեկ Քրիստոս։
38. Որը տառապեց մեր փրկության համար, իջավ դժոխք և երրորդ օրը հարություն առավ մեռելներից։
39. Համբարձվեց Երկինք, նստեց ամենակարող Հայր Աստծո աջ կողմը։
40. Այնտեղից կվերադառնա՝ կենդանիներին ու մեռելներին դատելու։
41. Նրա գալստի ժամանակ բոլոր մարդիկ հարություն կառնեն իրենց մարմիններով։
42. Եվ հաշիվ կտան իրենց գործերի համար։
43. Ով բարին է գործել, կմտնի հավիտենական կյանք, իսկ ով չարն է գործել, կգնա հավիտենական կրակի մեջ։
44. Սա մեր համընդհանուր քրիստոնեական հավատքն է. ով անկեղծորեն և անսասան չի հավատում սրան, չի կարող փրկված լինել։ Ամեն։
Արտաքին հղումներ
Կատեգորիա:Քրիստոնեական աստվածաբանություն Կատեգորիա:Քրիստոնեական տերմիններ
Ջաջուռի պատմության և մշակույթի անշարժ հուշարձանների ցանկ (Շիրակի մարզ)
Այս հոդվածը ներկայացնում է Շիրակի մարզի Ջաջուռ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 8 հուշարձան (15 միավոր)։
Ծանոթագրություններ
Կատեգորիա:Շիրակի մարզի հուշարձանների ցանկեր
Եվրատեսիլ 1971 երգի մրցույթ
«Եվրատեսիլ 1971 երգի մրցույթը» դարձել է Եվրատեսիլի 16-րդ մրցույթը և տեղի է ունեցել 1971 թվականի ապրիլի 3-ին Իռլանդիայի մայրաքաղաք Դուբլինի Gaiety Theatre-ում։ Մրցույթի ազգային հեռարձակող կազմակերպությունը եղել է Raidió Teilifís Éireann (RTÉ)։
Հղումներ
Կատեգորիա:Եվրատեսիլ 1971 երգի մրցույթ Կատեգորիա:1971 Իռլանդիայում
Պավել Չերենկով
Պավել Ալեքսեևիչ Չերենկով (Павел Алексеевич Черенков, ), ռուս խորհրդային ֆիզիկոս, ԽՍՀՄ ԳԱ ակադեմիկոս (1970)։
Կենսագրություն
1928 թվականին ավարտել է Վորոնեժի համալսարանը։ 1930 թվականից աշխատել է ԽՍՀՄ ԳԱ ֆիզիկայի ինստիտուտում։ 1934 թվականին, հեղուկների լյումինեսցենցումը հետազոտելիս, հայտնաբերել է օպտիկական նոր երևույթ, որը դրսևորվում է գերլուսային արագության լիցքավորված մասնիկների ազդեցությամբ նյութի յուրօրինակ լուսարձակմամբ։ Այդ երևույթի հայտնագործման համար Չերենկովը 1958 թվականին Իգոր Տամմի և Իլյա Ֆրանկի (մշակել են տեսությունը) հետ արժանացել է նոբելյան մրցանակի։ Չերենկովյան ճառագայթման հիման վրա ստեղծվել են լիցքավորված մասնիկների գրանցման մեթոդներ (չերենկովյան հաշվիչ)։
Չերենկովն ունի նաև միջուկային ֆիզիկային, բարձր էներգիայի մասնիկների ֆիզիկային, տիեզերական ճառագայթներին, էլեկտրոնային արագացուցիչներին վերաբերող աշխատանքներ։ 1946, 1952 և 1977 թվականներին արժանացել է ԽՍՀՄ պետական մրցանակի։
Ծանոթագրություններ
Կատեգորիա:Ռուս ֆիզիկոսներ Կատեգորիա:Ռուս նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:Ֆիզիկամաթեմատիկական գիտությունների դոկտորներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:20-րդ դարի ֆիզիկոսներ Կատեգորիա:ԽՍՀՄ ԳԱ իսկական անդամներ Կատեգորիա:Փորձարարական ֆիզիկոսներ Կատեգորիա:Վորոնեժի պետական համալսարանի շրջանավարտներ Կատեգորիա:ԽՄԿԿ անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Ռուս գյուտարարներ Կատեգորիա:Խորհրդային ֆիզիկոսներ Կատեգորիա:Վորոնեժի բժշկական համալսարանի շրջանավարտներ
Նովոկարամիշևո
Նովոկարամիշևո (Новокарамышево, Яңы Ҡарамыш), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 98 մարդ։
Արմթաղ
Արմթաղ, գյուղ Արևմտյան Հայաստանում, Սեբաստիայի վիլայեթի Տևրիկի գավառակում ։ Գտնվում էր Տևրիկ գյուղաքաղաքից 10-11 կմ հեռու, Եփրատի վտակ Տևրիկի արգավանդ հովտում։
Պատմություն
Արմթաղի բնակչության զգալի մասը զոհվել է 1915 թվականի Մեծ եղեռնի ժամանակ, իսկ մյուս մասը տարագրվել։
Բնակչություն
1909 թվականին ուներ 600 հայ բնակիչ (70 տուն)։
Տնտեսություն
Բնակիչները զբաղվում էին երկրագործությամբ, այգեգործությամբ։ Գյուղը տեղական ճանապարհով կապված էր Եփրատի առափնյա գյուղերի և Տևրիկ գյուղաքաղաքի հետ։
Պատմամշակութային կառույցներ
Արմթաղն ուներ բ անունով եկեղեցի։
Աղբյուրներ
Գյուղն ուներ նախակրթական ուսումնարան ։
Ծանոթագրություններ
Կատեգորիա:Արևմտյան Հայաստանի գյուղեր
Պրժևալսկու ձի
Պրժևալսկու ձի, ձիերի ընտանիքի միասմբակավոր կենդանի, վայրի ձի։ Հայտնաբերել է ռուս ճանապարհորդ Ն․ Մ․ Պրժևալսկին Կենտրոնական Ասիայում (1879)։ Ընտանի ձիերից տարբերվում է կարճ, կանգնած բաշով ճակատի մազափնջի բացակայությամբ, կարճ պոչով, որի հիմքի մասը ծածկված է կարճ մազերով, խոշոր գըլխով։
Ընդհանուր բնութագիր
Արուների մարմնի երկարությունը մոտ 2,3 մ է, մնդավի բարձրությունը՝ 1,3 մ։ Էգերն ավելի փոքր են։ Մարմնի վերին մասը և կողքերը գորշ կամ կարմրադեղին են, ստորին մասը և դնչի ծայրը՝ ավելի բաց։ Ոտքերը մուգ են։ Մեջքի երկայնքով նեղ, մուգ շերտ է անցնում։ Բաշը և պոչի երկար մազերը սեադարչնագույն են։
Իսկական ձիերի ենթասեռի միակ վայրի տեսակն է։
Տեսակներ
Պահպանվել է կենդանաբանական այգիներում և արգելանոցներում։ Ընտանի ձիերի հետ տրամախաչվում են ու տալիս պտղավետ սերունդ։ Տեսակն ընդգրկված է ԲՄՊՊ Կարմիր գրքում («վտանգված» կարգավիճակում)
Արտաքին հղումներ
Կատեգորիա:Կենդանիներ այբբենական կարգով Կատեգորիա:Վտանգված տեսակներ
Վարուժան Մարգարյան
Վարուժան Եղիշի Մարգարյան, հայ երգիչ, խմբավար, հայ հոգևոր երաժշտության և կոմիտասյան երգերի կատարող։
= Կրթություն = Վարուժան Մարգարյանը ծնվել է 1962 թվականի մայիսի 17-ին Երևանում։ Սովորել է Երևանի Մուրացանի անվան թ. 18 միջնակարգ դպրոցում։ Նախնական երաժշտական կրթությունը ստացել է Արմեն Տիգրանյանի անվան երաժշտական դպրոցի ջութակի դասարանում (ուսուցիչներ՝ Յուրի Ավետիսյան, Էդուարդ Շահվերդյան)։ 1982-1986 թթ. ուսանել է Երևանի Խ. Աբովյանի անվան մանկավարժական ինստիտուտի երաժշտա-մանկավարժական ֆակուլտետի երգ-երաժշտության բաժնում (խմբավարության ուսուցիչ՝ պրոֆեսոր Խորեն Մեյխանեջյան, ջութակի ուսուցիչ՝ Վազգեն Արտաշեսի Ավետիսյան)։ 1986-1988 թթ. նշանակվել է Արմավիրի մարզի Մրգաշատ գյուղի թ. 1 միջնակարգ դպրոցի երգ-երաժշտության ուսուցիչ։ 1988-1993 թթ. սովորել է Երևանի Կոմիտասի անվան պետական կոնսերվատորիայի վոկալ բաժնում (ուսուցիչ՝ պրոֆեսոր Մարիաննա Հարությունյան)։
= Ստեղծագործական գործունեություն = Որպես մեներգիչ և երգչախմբի անդամ՝ երկար տարիներ հանդես է եկել Հայաստանի տարբեր երգչախմբերի կազմում՝
1992-2000 թթ. Երուսաղեմի Հայոց պատրիարք Թորգոմ արք. Մանուկյանի հրավերով նշանակվել է Երուսաղեմի Սրբոց Հակոբյանց միաբանության Ս. Հակոբ եկեղեցու դպրապետ և Ժառանգավորաց դպրոցի եկեղեցական երաժշտության ուսուցիչ։ Ավանդական և Չիլինկիրյան պատարագներից հետո՝ 1993 թվականից սկսած, Թորգոմ պատրիարքի անմիջական հովանավորությամբ և Ժառանգավորաց դպրոցի սաների մասնակցությամբ առաջին անգամ իրականացրել է Կոմիտաս վարդապետի եռաձայն պատարագի կատարումը, որ երկար տարիներ հնչում է Երուսաղեմի Սրբոց միաբանության եկեղեցական արարողակարգում։
2000 թ. Երուսաղեմի հայոց պատրիարք Թորգոմ արք. Մանուկյանի հովանավորությամբ և ուրարակիր Արտավազդ Ասլանյանի մասնակցությամբ հիմնել է «Վեմ միություն» հրատարակչությունը։
2000-2003 թթ. Գերմանիայի Հայոց թեմի առաջնորդ Գերշ. Տ. Գարեգին Բեկչյանի հրավերով պաշտոնավարել է Քյոլնում՝ որպես Ս. Սահակ-Մեսրոպ առաջնորդանիստ եկեղեցու դպրապետ և «Արմաշ» մանուկների երգչախմբի խմբավար և երաժշտության ուսուցիչ ։
2003-2013 թթ. Կանադահայոց թեմի առաջնորդ Գերշ. Տ. Բագրատ Գալստանյանի հրավերով մեկնել է Մոնրեալ՝ ստանձնելով Մոնրեալի Ս. Գրիգոր Լուսավորիչ առաջնորդանիստ մայր եկեղեցու դպրապետի և խմբավարի պաշտոնը՝
2013-2017 թթ. Երուսաղեմի Հայոց պատրիարք Նուրհան արք. Մանուկյանի հրավերով ծառայել է որպես Երուսաղեմի Սրբոց Հակոբյանց միաբանության Ս. Հակոբ եկեղեցու դպրապետ և Ժառանգավորաց դպրոցի եկեղեցական երաժշտության ուսուցիչ։
2018 թվականից առ այսօր Կանադայի Հայոց թեմի առաջնորդ Գերշ. Տ. Բաբգեն Չարյանի հրավերով պաշտոնավարում է Լավալ քաղաքի Ս. Գևորգ եկեղեցում որպես դպրապետ։
Նույն թվականին հիմնադրել է «Արիակ» երկսեռ երգչախումբը, որը ելույթներ է ունեցել Լավալ քաղաքի «Centre Arménie»-ում, Դուգլասթոն քաղաքի (Նյու Յորք) Ս. Սարգիս առաքելական եկեղեցում։ 2020 թվականի սկզբին համավարակի պատճառով երգչախմբի գործունեությունն ընդհատվել է։
Որպես մեներգիչ և երգչախմբի անդամ բազմիցս ելույթներով հանդես է եկել Եվրոպայում և ԱՄՆ-ում։
Կատարել է կոմիտասյան և հոգևոր երգերի բազմաթիվ ձայնագրություններ Վաչե Շարաֆյանի նվագակցությամբ (Հայաստան, Երուսաղեմ, ԱՄՆ)։
= Եկեղեցական աստիճաններ =
= Պարգևներ =
= Պատկերասրահ =
Ծանոթագրություններ
Կատեգորիա:Հայ երգիչներ Կատեգորիա:Հայ խմբավարներ Կատեգորիա:ՀՊՄՀ շրջանավարտներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Թմրամոլություն
Թմրամոլություն, թմրամիջոցների չարաշահումից առաջացած ծանր հիվանդություն։ Հիվանդությունը դրսևորվում է նշված նյութերի ընդունման մշտական պահանջով, քանի որ հիվանդի հոգեկան և ֆիզիկական վիճակը կախված է այն պատրաստուկի ընդունումից, որին նա ընտելացել է։ Թմրամոլությունը հանգեցնում է օրգանիզմի կենսագործունեության կոպիտ խանգարման և սոցիալական անկման (դեգրադացիա)։ Թմրամոլությունը քրոնիկական հիվանդություն է և առաջանում Է աստիճանաբար։ Պատճառը թմրամիջոցների հարբեցնող հատկությունն է, որն ուղեկցվում Է հոգեկան ու ֆիզիկական լրիվ հարմարավետության և երջանկության զգացումով։
Հայտնի է թմրամիջոցների հանդեպ հիվանդագին հակման զարգացման 2 ուղի։ Առաջինի դեպքում չարաշահումն առաջանում է անգիտակցաբար, հաճախ նշանակած դեղանյութերի ոչ ճիշտ օգտագործումից կամ ոչ իրազեկ անձանց խորհուրդներով ինքնաբուժումից։ Ցավերից, տհաճ զգացողություններից, անքնությունից և այլ տանջալի վիճակներից խուսափելու նպատակով որոշ անձինք (հատկապես չափից ավելի տպավորվող, խռովահույզ, կասկածամիտ և այլ նևրոտիկ ապրումներ ունեցողները) ինքնակամ, չգիտակցելով իրենց սպառնացող վտանգը, ավելացնում են նշանակված նարկոտիկ դեղամիջոցի (հոգեներգործուն նյութի) դեղաչափն ու ընդունման հաճախությունը։ Դեղաչափի և ընդունման հաճախության կամավոր ավելացումը, ամեն կերպ թմրամիջոցի ազդեցությունը դանդաղ երկարացնելու ձգտումն անխուսափելիորեն հանգեցնում են թմրամոլության։
Երկրորդ ուղին թմրամիջոցային հարբեցում առաջացնելու նպատակով հոգեներգործուն նյութերի գիտակցաբար ընդունումն Է։ Դրան, որպես կանոն, հակված են անկայուն, չհասունացած հոգեկան աշխարհ ունեցող, ոչ ինքնուրույն, ընդօրինակող, ծայրահեղ եսասեր անձինք, որոնց հետաքրքրությունները սահմանափակվում են տարրական պահանջներով։ Այդպիսի անձանց մղումների ինքնահսկումը բացակայում է, այդ պատճառով էլ հարբեցման ձգտումը ներքին դիմադրության չի հանդիպում, թմրամոլությունն առաջանում է արագ և ուղեկցվում հոգեներգործուն նյութի մեծ դեղաչափերի կլանմամբ։ Նման դեպքերում հիվանդության ընթացքը շատ ծանր է և ելքը որպես կանոն ողբերգական։
Ծանոթագրություններ
Կատեգորիա:Թմրամոլություն
Ավեմասի (այլ կիրառումներ)
Ավեմասի, կարող է վերաբերել՝
Ավեյրու (այլ կիրառումներ)
Ավեյրու, կարող է վերաբերել՝
Լյուդովիկ Օրբան
2019 թվականի նոյեմբերի 4-ից վարչապետ ։
Կենսագրություն
1988 թվականին Օրբանը ավարտեց Բրաշովսկի մեքենաշինության ֆակուլտետը, 1993 թվականին սովորել է քաղաքագիտություն՝ Քաղաքական հետազոտությունների և պետական կառավարման ազգային համալսարանում ։
2004 թվականի հուլիսից մինչև 2007 թվականի ապրիլ՝ Բուխարեստի փոխքաղաքապետ ։
2007 թվականի ապրիլից մինչև 2008 թվականի դեկտեմբերը, նա զբաղեցնում էր տրանսպորտի նախարար պաշտոնը ։
2008 թվականից մինչև 2016 թվականը Պատգամավորների պալատի անդամ ։
Անձնական կյանք
Ամուսնացած է և ունի որդի ։
Նա նախկին Եվրահանձնակատար Լեոնարդ Օրբանի եղբայրն է։
Արտաքին հղումներ
Կատեգորիա:Ռումինիայի քաղաքական գործիչներ Կատեգորիա:Ռումինիայի վարչապետներ Կատեգորիա:Ռումինացի ճարտարագետներ
ATR 72-ի ավիավթար Տյումենի մոտ
ATR 72-ի ավիավթար Տյումենի մոտ ավիավթար, որը տեղի է ունեցել 2012 թվականի ապրիլի 2-ին։ ATR-72-201 ինքնաթիռը որը պատկանում էր ՅուՏէյր ավիաընկերությանը, իրականացանում էր չվերթ Տյումենից դեպի Սուրգութ։ Սակայն թռիչքից 42 վայրկյան հետո ինքնաթիռը բախվել է Գորկովկա գյուղի մոտ և ամբողջությամբ ոչնչացվել։
Ինքնաթիռում կար 43 մարդ - 39 ուղևոր և 4 անձնակազմի անդամները։ Ավիավթարի հետևանքով 31 մարդ զոհվել է, 12 մարդ ստացել են ծանր մարմնական վնասվածքներ և տեղափոխվել են հիվանդանոց։